આ અંગેની વિગતો આપતાં જિલ્લા પ્રાથમિક શિક્ષણાધિકારીએ જણાવ્યું હતું કે, જિલ્લા કલેક્ટર દિલીપ રાણાના સીધા માર્ગદર્શન હેઠળ જિલ્લાના શહેરી વિસ્તારોમાં યોજવામાં આવેલ શાળા પ્રવેશોત્સવ અને કન્યા કેળવણી કાર્યક્રમ દરમિયાન આંગણવાડીમાં ૯૧૬ કુમાર અને ૯૪૨ કન્યાઓ મળીને કુલ ૧,૮૫૮, ધો.૧માં ૧,૪૮૮ કુમાર અને ૧,૫૮૮ કન્યાઓ મળીને કુલ ૩,૦૭૬ જયારે ધો.૯માં ૫,૧૭૮ કુમાર અને ૩,૮૪૮ કન્યાઓ મળીને કુલ ૯,૦૨૬ વિદ્યાર્થીઓનું નામાંકન કરીને પ્રવેશ અપાવવામાં આવ્યો હતો. જેમાં ૧૩ કુમાર અને ૧૭ કન્યાઓ મળીને કુલ-૩૦ વિકલાંગ બાળકોનો પણ સમાવેશ થાય છે. આ કાર્યક્રમ દરમિયાન ૩૮૫ કન્યાઓને વિદ્યાલક્ષ્મી બોન્ડ આપવામાં આવ્યા હતા. બે દિવસ દરમિયાન જિલ્લાને રોકડ સ્વરૂપે રૂ.૨.૧૭ લાખ જયારે વસ્તુના સ્વરૂપે જે દાન મળ્યું હતું તેની અંદાજી કિંમત રૂ.૨.૦૨ કરોડ જેટલી થાય છે જે મળી કુલ રૂ.૨.૦૪ કરોડનું દાન પ્રાપ્ત થયું હતું.